Man Booker- internasionale prys se kortlys bekend | Netwerk24
Man Booker- internasionale prys se kortlys bekend
Die kortlys vir die Man Booker -internasionale prys vir 2017 is bekend gemaak. Hierdie prys vereer vertaalde boeke van oor die wêreld heen.
Die genomineerde romans vir die Man Booker- internasionale prys.
Elke skrywer en vertaler op die kortlys ontvang £1 000.
Die prys van £50 000 vir die wenner word ook tussen die skrywer en vertaler gedeel.
Op die kortlys is (skrywer, vertaler, naam van die boek en uitgewer):
* Mathias Enard (Frankryk), Charlotte Mandell (Amerika), Compass (Fitzcarraldo Editions)
* David Grossman (Israel), Jessica Cohen (Amerika), A Horse Walks Into a Bar (Jonathan Cape)
* Roy Jacobsen (Noorweë), Don Bartlett (Brittanje), Don Shaw (Amerika), The Unseen (Maclehose)
* Dorthe Nors (Denemarke), Misha Hoekstra (Amerika), Mirror, Shoulder, Signal (Pushkin Press)
* Amos Oz (Israel), Nicholas de Lange (Brittanje), Judas (Chatto & Windus)
* Samanta Schweblin (Argentinië), Megan McDowell (Amerika), Fever Dream (Oneworld)
Op die lys is ’n skrywer wat al voorheen op die kortlys was – Amos Oz. Sy roman is die 17de wat Nicholas de Lange vertaal het. Oz is een van die twee skrywers van Israel op die kortlys. Die ander een is David Grossman.
Die wenner word op 14 Junie in Londen aangekondig.
Dit word voorafgegaan deur verskeie geleenthede waar van die beoordelaars, skrywers en vertalers sal optree.
Die prys word geborg deur die Man Group, ’n aktiewe beleggingsmaatskappy wat ook die Man Booker-prys vir fiksie borg.